b"\n_START_ARTICLE_\nThe Marionettes (pel\xc2\xb7l\xc3\xadcula de 1918)\n_START_SECTION_\nArgument\n_START_PARAGRAPH_\nFernande de Ferney \xc3\xa9s una jove orfe que s'ha educat en un convent i que passa un estiu a casa del seu oncle, la casa del qual es ve\xc3\xafna a la de la marquesa de Monclars. Roger, el fill de la marquesa ha contret multitud de deutes per\xc3\xb2 la seva mare refusa pagar-los si es casa amb Fernande, la qual est\xc3\xa0 molt enamorada d'ell. Un cop casats, Fernande continua actuant com una noia ing\xc3\xa8nua portant vestits senzills i sense fer cap esfor\xc3\xa7 per ser la mestressa d'una casa de categoria. Aviat, Roger s'embolica en una aventura amb Madame de Jussy i passa molt poc temps a casa. Una nit, sentint-se desgraciada per l'abandonament del seu marit, va a un espectacle de marionetes privat que mostra com una esposa aconsegueix que el seu marit es torna a enamorar d'ella quan comen\xc3\xa7a a coquetejar amb altres homes._NEWLINE_Inspirada per l'espectacle, Fernande compra les millors joies i vestits i comen\xc3\xa7a una s\xc3\xa8rie de coquetejos com si fos la dona m\xc3\xa9s experimentada de la societat de Paris. L'estrat\xc3\xa8gia t\xc3\xa9 \xc3\xa8xit, ja que en despertar-se-li la gelosia, s'enamora de Fernande. En un principi, ella el mant\xc3\xa9 les dist\xc3\xa0ncies per\xc3\xb2 despr\xc3\xa9s l'acaba perdonant.\n_START_SECTION_\nProducci\xc3\xb3\n_START_PARAGRAPH_\n\xe2\x80\x9cThe Marionettes\xe2\x80\x9d es una adaptaci\xc3\xb3, feta per Anita Loos, de l'obra de teatre hom\xc3\xb2nima de Pierre Wolff, que es va estrenar el 1911 a Broadway interpretada per Alla Nazimova. La pel\xc2\xb7l\xc3\xadcula va ser produ\xc3\xafda per la productora de l'actriu principal, la Clara Kimball Young Film Corporation. Es va rodar als estudis de la Tanhouser acabant el rodatge els primers dies de gener per estrenar-se tot seguit. Al final del rodatge a Florence Atkinson se li va cremar la cabellera per culpa d'una llum d'alcohol patint cremades al cap, les espatlles i una m\xc3\xa0. Per sort, el director va arribar a temps a temps d'apagar el foc impedint conseq\xc3\xbc\xc3\xa8ncies molt m\xc3\xa9s greus. Per altra banda, Nigel Barrie, l'actor principal es va enrolar a l'ex\xc3\xa8rcit de l'aire un cop acabada la pel\xc2\xb7l\xc3\xadcula. En el rodatge es va usar una reproducci\xc3\xb3 exacta del dormitori de Clara Kimball Young. La pel\xc2\xb7l\xc3\xadcula va ser distribu\xc3\xafda per Select.\xc2\xa0 \xc2\xa0"